se sekgutshwanyane - short (07) (adj.)
sele e tshweu ya madi - white blood cell Molao wa Ditokelo le Boikarabelo ba Monka-karolo
Bili ya Ditokelo le Boikarabello tsa Monkakarolo e qadile e ngotswe ka Senyesemane ka 2003. E ile ya lekolwa botjha ka 2007. E fetoletswe dipuong tse mmalwa, jwalo ka ha di thathamisitswe ka tlase mona. Haeba o lakatsa ho nka karolo phuputsong ya Diteko tsa Vaksine ya HIV (HIV Vaccine Trials Network (HVTN), o tla fuwa khopi ya tokomane ena ka e nngwe ya dipuo tsena, ho ipapisitswe le kgetho ya hao. Mantswe a tokomane eo o e fumanang a ka fapana hanyane le mantswe a ka tlase mona.
Jwaloka monka-karolo patlisisong ya HVTN, o na le tokelo:
Ya ho fumana lesedi kaofela le tsejwang, ho kenyeletswa le dikotsi le melemo e ka bang teng ka ho nka karolo patlisisong, lesedi lena le fanwe ka tsela eo o e utlwisisang. O tla bolellwa ka lesedi lefe kapa lefe le letjha le ithutwang nakong ya patlisiso.
Tikoloho e se nang kgethollo. Dikgetho tsa hao tsa botho, makgabane, ditumelo, le ditaba tsa setso di tla hlomphuwa ke batho ba tsamaisanang patlisiso ena.
Ho romelwa ditshebeletsong tse fumanehang tsa keletso le tshehetso ditabeng tse amanang le thibelo ya HIV.
Ho romelwa ditshebeletsong tse fumanehang tsa keletso, tshehetso, bongaka, le kalafo bakeng sa malwetse ao o bang le ona nakong ya patlisiso, ho kenyeletswa le HIV.
Thuso ya ho rarolla mathata a amanang le batho ba bang le/kapa kgethollo. Ka tumello ya hao, re tla buisana le batho bao o kopang hore re iteanye le bona ho ba hlalosetsa ho nka karolo ha hao patlisisong.
Thuso ho fihlella boikarabelo ba patlisiso. Lethathama la dintho tse fumanehang bakeng sa hao le tla fanwa setsheng sa lona la patlisiso.
Lekunutu. Dipuisano le direkoto tsa hao le ho nka karolo patlisisong ena di tla arolelanwa batho ba bang feela haeba ho hlokahala ho tsamaisa patlisiso, kapa haeba di hlokwa ke molao. Sheba foromo ya patlisiso ya hao ya setsheng ya tumello e bontshang kutlwisiso bakeng sa lesedi le eketsehileng.
Ho fuwa karete ya boitsebahatso ya patlisiso e bontshang hore o kene patlisisong. Karete ena ya boikgethelo e tla kenyeletsa nomoro ya founu le/kapa aterese ya motho ya ka fanang ka lesedi le eketsehileng.
Ho fuwa lesedi le letjha mabapi le kgatelopele ya dipatlisiso, ho bolellwa hore na diphetho tsa patlisiso di tla fumaneha neng, le ho bolellwa ka moo o ka tsebang diphetho tsena.
Jwaloka monka-karolo patlisisong ya HVTN, o na le boikarabelo:
O se fane ka madi kapa ho fana ka ditho tsa mmele kapa mekedikedi e meng ya mmele nakong ya patlisiso.
Ho etsa tlhahlobo ya hao ya HIV feela setsheng sa patlisiso ha feela patlisiso e tswela pele. Bolella moifo wa patlisiso haeba o lokela ho hlahlojwa sebakeng se seng.
Haeba o na le kgonahalo ya hore o ime, qoba ho ima nakong ya patlisiso ka ho sebedisa mekgwa e atlehang ya taolo ya pelehi. Moifo o tla hlahloba le wena mekgwa e atlehang ya ho laola pelehi.
Boloka lekunutu mabapi le ho nka karolo ha batho ba bang patlisisong.
Latela ditaelo tsa moifo wa patlisiso haholo kamoo o ka kgonang ka teng. Sebedisana le moifo wa patlisiso ho hlokomela bophelo ba hao le polokelo nakong ya phuputso.
Bolella moifo wa patlisiso kapele kamoo o ka kgonang ka teng haeba o hloleha kapa haeba o etsa qeto ya ho kgaotsa ho nka karolo patlisisong.